**Kúpna zmluva**

uzatvorená podľa ust. § 588 a nasl. zákona č. 40/1964 Zb. Občiansky zákonník v znení neskorších predpisov, ďalej len „Kúpna Zmluva“

uzatvorená dňa 23.10.2020 medzi účastníkmi:

**Predávajúcim : Žilina Invest, s. r. o,**

Sídlo: Námestie obetí komunizmu č.1, 010 31 Žilina

konajúc prostredníctvom: JUDr. Peter Vachan, konateľ

Ing. Miloš Martinka, konateľ

IČO: 36 416 754

DIČ: 2021802805

IČ DPH: SK2021802805

Bankové spojenie: Prima banka Slovensko, a.s.

Číslo účtu: SK28 5600 0000 0003 5575 3001

Spoločnosť je zapísaná v Obchodnom registri Okresného súdu Žilina, oddiel Sro, vložka č. 14752/L

/ďalej aj ako **„Predávajúci“/**

a

**Kupujúcim:** **LEDIS, s.r.o.**

Sídlo: Sládkovičova 600, 017 01 Považská Bystrica

konajúc prostredníctvom: Ing. Miroslav Brodňan, konateľ

IČO: 46 461 035

DIČ: 2820012668

IČ DPH: SK 2820012668

Bankové spojenie: ČSOB, a.s.

Číslo účtu: 401502975/7500

Spoločnosť je zapísaná v Obchodnom registri Okresného súdu v Trenčíne, oddiel Sro, vložka č. 25510/R

/ďalej aj ako **„Kupujúci“**/,

(Predávajúci a Kupujúci ďalej v texte spoločne aj ako **„Zmluvné strany“**), za nasledovných podmienok takto:

**Preambula:**

Zmluvné strany pristupujú k uzatvoreniu tejto kúpnej zmluvy v záujme naplnenia výsledku elektronickej aukcie spoločnosti Žilina Invest, s.r.o., konajúcej sa prostredníctvom Mestského úradu v Žiline zo dňa 30.11.2018, uskutočnenou na portáli www.ebiz.sk, pod názvom: „Predaj pozemkovej nehnuteľnosti Žilina Invest, s.r.o. pozemkov v kat. ú. Teplička nad Váhom“ (ďalej len „Aukcia“) a na základe uzatvorenej kúpnej zmluvy medzi predávajúcim a kupujúcim zo dňa 22.05.2019 (ďalej len „Zmluva“), jej Dodatku č.1 zo dňa 06.05.2020 .

Zmluvné strany zhodne vyhlasujú, že sú si vedomé nedostatkov Zmluvy zo dňa 22.05.2019, a to najmä:

* chýbajúci pozemok, ktorý bol predmetom Aukcie, avšak nebol obsahom Zmluvy, KN reg. „C“ s parc. č. 2551/274, druh pozemku orná pôda o výmere 811 m2, vedených príslušným Okresným úradom , katastrálny odbor v okrese Žilina, obec Teplička nad Váhom, k.ú. Teplička nad Váhom, zapísanom na LV č.3557
* a nedostatkov, ktoré bránili povoleniu vkladu vlastníckeho práva v prospech kupujúceho.

Vzhľadom na závažnosť nedostatkov, ktoré bránili povoleniu vkladu Zmluvy sa zmluvné strany dohodli, že táto nebude predmetom vkladu do katastra nehnuteľností, žiadna zo strán nebude požadovať jej vklad do katastra a k jej naplneniu dôjde uzatvorením dodatku a troch, prípadne viacerých samostatných kúpnych zmlúv, v ktorých budú jednotlivé pozemky uvádzané postupne vzhľadom na  vyriešenie jednotlivých nedostatkov.

Za účelom naplnenia vzájomných záväzkov zo Zmluvy zo dňa 22.5.2019 a deklarujúc vôľu pokračovať v napĺňaní jej účelu uzatvorili spoločnosti Dodatok č. 1 pôvodnej kúpnej zmluve a túto Kúpnu Zmluvu.

**Článok I.**

**PREDMET ZMLUVY**

1. Predávajúci je výlučným vlastníkom resp. podielovým spoluvlastníkom nehnuteľností, nachádzajúcich sa v katastrálnom území Teplička nad Váhom, a to:
2. pozemok parc.č. CKN 2551/283 orná pôda vo výmere 748 m2 zapísaný na LV 3356 pre obec a k.ú. Teplička nad Váhom v podiele 11/12, čo predstavuje 685,67 m2,
3. pozemok parc.č. CKN 2551/284 orná pôda vo výmere 557 m2 zapísaný na LV 3290 pre obec a k.ú. Teplička nad Váhom v podiele 1/1
4. pozemok parc. č. CKN 2551/285 orná pôda vo výmere 540 m2 zapísaný na LV 3291 pre obec a k.ú. Teplička nad Váhom v podiele 59/60,- ín, čo predstavuje 531 m2.
5. Výmera podielov v pozemkoch, uvedených v Článku I. Predmet zmluvy, bod 1. pís. a), b) a c) tejto zmluvy predstavuje 1.773,67 m2.

**Čl. II.**

**Kúpna cena a platobné podmienky**

1. *Predávajúci touto zmluvou predáva Predmet zmluvy kupujúcemu a kupujúci od predávajúceho Predmet zmluvy kupuje do svojho vlastníctva, za kúpnu cenu 22.925,06 Eur, slovom: dvadsaťdvatisícdeväťstodvadsaťpäť eur a šesť centov + DPH vo výške 4 585,01 Eur, spolu kúpna cena predstavuje sumu 27. 510,07 Eur; táto cena zahŕňa aj cenu za vzdanú sa výmeru 27,85 m2, t.j. v cene 12,7254 Eur bez DPH za 1 m2.*
2. *Na kúpnu cenu vo výške 27.510,07 Eur, slovom: dvadsaťsedemtisícpäťstodesať eur a dvadsať centov predávajúci vystaví a doručí kupujúcemu faktúru. Po úhrade faktúry kupujúcim, na*  *bankový účet Predávajúceho IBAN SK28 5600 0000 0003 5575 3001, podpíše predávajúci do troch dní od úhrady celej sumy kúpnej ceny uvedenej na faktúre túto kúpnu zmluvu . Úhrada faktúry na kúpnu cenu s DPH je vykonaná okamihom pripísania fakturovanej kúpnej ceny na tu uvedený účet Predávajúceho.*
3. Po podpise kúpnej zmluvy predávajúcim je predávajúci povinný, najneskôr spolu s predložením návrhu na vklad vlastníckeho práva v prospech kupujúceho z tejto zmluvy na Okresný úrad Žilina, katastrálny odbor, predložiť prehlásenie o vzdaní sa spoluvlastníckych podielov k nehnuteľnosti zapísanej na liste vlastníctva č. 3290 pre obec a k.ú. Teplička nad Váhom pre  CKN parc.č. 2551/284- orná pôda o výmere 557 m2. Náklady na odstránenie duplicity vlastníctva sú zahrnuté v kúpnej cene uvedenej v ods. 1 tohto článku Zmluvy.

**Článok III.**

**Povinnosti predávajúceho**

1. Predávajúci sa zaväzuje Predmet zmluvy nepreviesť, neprenajať, nerozdeliť ani nezaťažiť právami

akýchkoľvek tretích osôb až do vkladu vlastníckeho práva v prospech kupujúceho k Predmetu zmluvy.

**Článok IV.**

**Nadobudnutie vlastníckeho práva**

1. Kupujúci nadobudne vlastnícke právo k predmetu kúpy dňom nadobudnutia účinnosti rozhodnutia Okresného úradu Žilina, katastrálneho odboru, o povolení vkladu vlastníckeho práva pre kupujúceho do katastra nehnuteľností.
2. Predávajúci vyhlasuje, že voči nemu nie je vedené exekučné konanie, nemá iné pôžičky a dlhy ani záväzky voči tretím osobám, ani iné právne povinnosti, pre ktoré by nebol oprávnený s  predmetom kúpy nakladať.
3. Predávajúci vyhlasuje, že na predmete kúpy podľa tejto zmluvy neviaznu žiadne dlhy, zmluvné vecné bremená, záložné práva, práva nájmu, obmedzenia alebo iné právne povinnosti s výnimkou tých tiarch, ktoré sú uvedené v jednotlivých listoch vlastníctva v deň podpisu tejto zmluvy, a ktoré tvoria prílohu k tejto zmluve. Predávajúci vyhlasuje, že neuzavrel s inou osobou, okrem Kupujúceho, zmluvu o budúcej kúpnej zmluve, kúpnu zmluvu, zmluvu o budúcej nájomnej zmluve, nájomnú zmluvu a ani žiadnu inú zmluvu, ktorá by akýmkoľvek spôsobom obmedzovala vlastnícke právo Kupujúceho k predmetu kúpy.
4. Predávajúci vyhlasuje, že po podpise tejto zmluvy zmluvnými stranami nezaťaží predmet kúpy žiadnym vecným bremenom, záložným právom, zabezpečovacím prevodom práva alebo inou ťarchou akejkoľvek povahy (vrátane nájomného práva) a neurobí žiadny úkon, ktorým by akýmkoľvek spôsobom obmedzil nadobudnutie vlastníckeho práva Kupujúceho k predmetu kúpy.

**Článok V.**

**Spoločné vyhlásenia zmluvných strán**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a Občianskeho zákonníka, vecno-právne účinky nastanú dňom rozhodnutia Okresného úradu Žilina, katastrálneho odboru, o povolení vkladu vlastníckeho práva pre kupujúceho k predmetu kúpy podľa tejto zmluvy.
2. Predávajúci týmto vyhlasuje, že mu nie sú známe žiadne prekážky, ktoré by bránili uzavretiu tejto kúpnej zmluvy a povoleniu vkladu vlastníckeho práva v katastri nehnuteľností v prospech kupujúceho podľa tejto zmluvy.
3. Zmluvné strany sa dohodli, že Predávajúcemu vzniká povinnosť podať návrh na vklad vlastníckeho práva z tejto zmluvy v prospech Kupujúceho zmluvou do 5 dní od uhradenia celej kúpnej ceny podľa čl. II ods. 1 tejto zmluvy. Kupujúci pri podpise zmluvy predloží kolky alebo finančné prostriedky na úhradu správnych poplatkov v sume 266 Eur. Náklady na overovanie podpisov znáša Predávajúci. Pre odstránenie akýchkoľvek pochybností sa lehota na podanie návrhu na vklad Predávajúcim počíta od kumulatívneho splnenia oboch podmienok podľa prvej vety tohto odseku zmluvy.
4. Zmluvné strany vyhlasujú, že túto zmluvu uzavreli na základe ich slobodnej vôle, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu porozumeli a na prejav súhlasu s jej obsahom zmluvu podpísali.
5. V prípade nepravdivých prehlásení Predávajúceho podľa tejto zmluvy, má Kupujúci právo od tejto zmluvy odstúpiť a Predávajúci je povinný uhradiť Kupujúcemu zmluvnú pokutu vo výške kúpnej ceny, ako aj všetky škody, ktoré v súvislosti s jeho nepravdivými vyhláseniami Kupujúcemu môžu vzniknúť v budúcnosti.
6. Zmluva sa vyhotovuje v šiestich rovnopisoch. Každý s platnosťou originálu, toho predávajúci obdrží dva a kupujúci dva a dva rovnopisy sú určené pre podanie návrhu na vklad vlastníckeho práva do katastra nehnuteľností.

Prílohy:

1. List vlastníctva č. 3356 pre k. ú. Teplička nad Váhom zo dňa 27.11.2020
2. List vlastníctva č. 3290 pre k. ú. Teplička nad Váhom zo dňa 27.11.2020
3. List vlastníctva č. 3291 pre k. ú. Teplička nad Váhom zo dňa 27.11.2020

V Žiline, dňa 26.11.2020 V Žiline, dňa 26.11.2020

Predávajúci Kupujúci

Žilina Invest, s. r. o. LEDIS, s.r.o.:

......................................................................... ..................................................................

Ing. Miloš Martinka Ing. Miroslav Brodňan

konateľ konateľ

*.........................................................................*

JUDr. Peter Vachan

konateľ